蔡襄
至和杂书五首·八月一日
淮天过尽入吴渠，兰亭晚日光疏疏。
金桃傅粉好颜色，绿醽泛滟深车渠。
觥巡屡卷明星出，花翘零落随衣裾。
幺弦不动凝古意，春容浅破长眉舒。
庭院帘帷一齐下，红蜡阴沈霜满瓦。
鸡头软热七月终，举手分传玉盈把。
席前碧瓮覆瑶浆，一秋愁泪风前洒。
云中宝晕万重高，付与轻绡藏冰麝。
孤城寒柝夜迢遥，谁道刘郎有天马。
归来却问东海桑，海浪漫漫彩虹挂。
红丝萦脍晓刀鸣，双龙笑断梦中惊。
莫将团扇掩尘匣，曾障清歌十数声。